Det første og lavest beliggende av de fem feltene på Leirfall ble funnet i forbindelse med steinbryting ca 1905-1910, og gjort allment kjent av lokalhistorikeren Einar Hermstad i 1923. Det ble undersøkt av Theodor Petersen fra Vitenskapsmuseet i 1923. Et nytt felt, , ble oppdaget i 1947 av Brynhild Nielsen og undersøkt i 1949. Disse to nederste feltene ligger slik at Solemsbekken flommer over dem når den er flomstor, og dette har ført til at disse ristningene er mer nedslitt enn området forøvrig.